

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel za komunalno redarstvo**

 **Zagreb, Sigetje 2**

KLASA: UP/I-363-04/19-16/118

URBROJ: 251-13-81-3/017-20-4

Zagreb, 2.3.2020.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje zahvata u prostoru koji nije građenje – drvenog broda, provedenog na k.č.br. 4852/1 i 5648/1, k.o. Trnje, u Zagrebu, Obala dr. Savske Dabčević Kučar bb, nepoznatog investitora/vlasnika, temeljem članka 34. stavka 3. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Nepoznatom investitoru/vlasniku zahvata u prostoru koji nije građenje - drvenog broda dužine cca 10,0 x 3,0 m, provedenog na k.č.br. 4852/1 i 5648/1, k.o. Trnje, u Zagrebu, Obala dr. Savske Dabčević Kučar bb, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će nepoznatog investitora/vlasnika u postupku uklanjanja zahvata u prostoru koji nije građenje – drvenog broda, provedenog na k.č.br. 4852/1 i 5648/1, k.o. Trnje, u Zagrebu, Obala dr. Savske Dabčević Kučar bb, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 14.6.2019. u 10,37 sati, utvrdio je da je na k.č.br. 4852/1 i 5648/1, k.o. Trnje, u Zagrebu, Obala dr. Savske Dabčević Kučar bb, proveden zahvat u prostoru koji nije građenje, odnosno da je između Savskog nasipa i rijeke Save, neposredno uz nasip, cca 100 metara nizvodno od željezničkog mosta, postavljen drveni brod, dužine cca 10,0 x 3,0 m.

Uvidom u evidenciju ovog Ureda – Odjela za prostorno utvrđeno je da za provedeni zahvat na k.č.br. 4852/1 i 5648/1, k.o. Trnje, u Zagrebu, nije izdana Lokacijska dozvola.

Komunalni redar nije mogao utvrditi investitora/vlasnika provedenog zahvata.

Dana 2.3.2020. godine, sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika nepoznatom investitoru/vlasniku zahvata u prostoru koji nije građenje – drvenog broda, provedenog na k.č.br. 4852/1 i 5648/1, k.o. Trnje, u Zagrebu, Obala dr. Savske Dabčević Kučar bb.

Članak 34. stavak 3. Zakona o općem upravnom postupku („Narodne novine“, broj: 47/09 ), propisuje: kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 57. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje investitoru, odnosno vlasniku uklanjanje zahvata u prostoru koji nije građenje, odnosno njegova dijela ako se provodi ili je proveden bez izvršne lokacijske dozvole.

Odredbom članka 2. točka 4. Pravilnika o zahvatima u prostoru koji se ne smatraju građenjem, a za koje se izdaje lokacijska dozvola ( N.N. 105/2017.) propisano je da su zahvati u prostoru koji se prema posebnim propisima kojima se uređuje gradnja ne smatraju građenjem, a za koje se izdaje lokacijska dozvola: postavljanje, privezivanje ili sidrenje plovila na unutarnjim vodama kao što su brodovi, plutajući objekti ( pristan, gat, bazen, kućica na vodi, stambena lađa, pontonski most, plutajući ugostiteljski objekt, plutajući dok i sl.) i skele..

Budući se nije mogao utvrditi investitor/vlasnik provedenog zahvata u prostoru koji nije građenje – drvenog broda, provedenog na k.č.br. 4852/1 i 5648/1, k.o. Trnje, u Zagrebu, Obala dr. Savske Dabčević Kučar bb, a radi se o zahvatu koji je potrebno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.